„Bucuresti fara ei”. De luni se strang semnaturi pentru referendumul de demitere a primarului Gabriela Firea. Vezi unde poti semna

Un grup de bucuresteni a demarat o actiune de strangere de semnaturi pentru referendumuri de demitere a primarilor de sectoare in Bucuresti, in frunte cu primarul Gabriela Firea.

Actiunea a fost lansata pe site-ul oameniliberi.ro, fiind denumita „Bucuresti fara ei. Referendum pentru capitala, pentru curatenie morala”.

Care sunt motivatiile?

„Pentru ca atat primarul general, cat si primarii de sector nu si-au indeplinit promisiunile electorale pentru care au fost votati: problemele traficului s-au acutizat, modernizarea centurii Bucurestiului nu este o prioritate nici in mandatul acesta, pentru ca folosesc institutiile din subordine pentru a persecuta protestatarii, etc;

Pentru ca Gabriela Firea este preocupata sa organizeze contramanifestatii si sa condamne sutele de mii de bucuresteni care au participat la protestele din Piata Victoriei; Gabriela Firea a ajuns primar datorita voturilor a circa 244 000 de cetateni. Mai putin decat numarul celor pe care ii critica pentru demonstratiile pasnice;

Pentru ca increderea guvernatilor, indiferent de optiunea lor electorala, in guvernanti este nula iar OUG 6 si OUG 9 tradeaza intentia de a pune la dispozitia primarilor fonduri practic nelimitate;

Pentru ca putem! Pentru ca nu se mai poate! – Liviu Dragnea, PSD si ALDE au ales sa ignore manifestantii desconsiderand numarul acestora – demiterea primarului sta in puterile noastre si este replica potrivita pentru un partid care a investit resurse politice si de imagine in Gabi Firea (avansata ba ca propunere de prim-ministru, ba ca viitor candidat la presedintie)”, se afirma pe site.

De pe acest site pot fi descarcate tabele de semnaturi pentru fiecare dintre cele sase sectoare.

Organizatorii anunta ca in curand vor fi amplasate si corturi pentru strangere de semnaturi. „Momentan suntem in plina organizare. In urmatoarele saptamani vom avea un sediu, corturi si o adresa pentru primirea semnaturilor. Pana atunci pastrati semnaturile. Multumim pentru intelegere!”, se mai afirma pe site-ul oameniliberi.ro.

Iti place aktual24.ro? Urmareste fluxul de stiri aktual24.ro si pe Facebook

Comentarii: